
PARLAMENTUL ROMÂNIEI

CAMERA DEPUTAŢILOR

Comisia pentru politică economică, reformă şi privatizare 

Bucureşti, 

Nr. 21/I/567/02.10.2002

AVIZ

asupra   proiectului   de   Lege   privind  interdicţia   pentru

managerii,  salariaţii  cu  funcţii decizionale şi soţii acestora, 

precum şi pentru rudele lor până la gradul III din instituţiile 

de  stat,  regii   şi   societăţi   comerciale   unde  statul  român 

este  acţionar  unic  sau  majoritar  de  a  avea  firme  proprii

 cu    obiect    de    activitate   concurent    sau    complementar 

activităţiilor desfăşurate ca angajat la stat . (Pl 50/11.03.2002)
         În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare cu proiectul de Lege privind  interdicţia   pentru managerii,  salariaţii  cu  funcţii decizionale şi soţii acestora, precum şi pentru rudele lor până la gradul III din instituţiile de  stat,  regii   şi   societăţi   comerciale   unde  statul  român este  acţionar  unic  sau  majoritar  de  a  avea  firme  proprii cu    obiect    de    activitate   concurent    sau    complementar activităţiilor desfăşurate ca angajat la stat,  trimis cu adresa nr. 50 din 11.03.2002.
         Potrivit prevederilor art. 60 din Regulamentul Camerei Deputaţilor, membrii  Comisiei  au  examinat  această  propunere   legislativă   în   şedinţa  din   2 octombrie 2002.

         La lucrările Comisiei au fost prezenţi 27 deputaţi, din totalul de 31 de membri ai Comisiei.

         În urma dezbaterilor, membrii Comisiei au hotărât, cu unanimitate de voturi, să propună Comisiei juridice, de disciplină şi imunităţi, sesizată în fond,  respingerea sa, deoarece:

- în cuprinsul propunerii legislative nu se precizează ce se înţelege prin funcţii decizionale, până la ce nivel ierarhic se aplică şi dacă prevederile acestei propuneri sunt aplicabile funcţionarilor publici încadraţi în funcţii de execuţie,

- nu se face distincţie între factorii de decizie ai regiilor autonome, societăţilor naţionale, societăţilor comerciale unde statul este acţionar unic sau majoritar, pe de o parte, şi cei din cadrul Executivului, administraţiei publice şi Autorităţii naţionale de reglementare în domeniul energiei, pe de altă parte,  

- interdicţia impusă de lege nu trebuie aplicată  salariaţilor şi acţionarilor care prin natura atribuţiilor de serviciu nu pot influenţa deciziile conducerii societăţii respective,

- interdicţii şi incompatibilităţi de natura celor care fac obiectul propunerii legislative se regăsesc reglementate şi în alte acte normative ( Hotărârea Guvernului nr. 755/1994 privind interdicţia demnitarilor din administraţia publică de a face parte din adunările generale ale acţionarilor şi din consiliile de administraţie ale agenţilor economici, Legea nr. 188/1999 privind Statutul funcţionarilor publici, Legea administraţiei publice locale nr. 215/2001, Ordonanţa de urgenţă a Guvernului nr. 5/2002 privind instituirea unor intredicţii pentru aleşii locali şi funcţionarii publici).

       PREŞEDINTE,                                       

              Dan Radu Ruşanu

SECRETAR,

Lucia-Cornelia Lepădatu

Consilier parlamentar:










Doina Leonte

                                                                                               

        Expert  parlamentar,  

 








         Ştefan Condeescu

                                   Olga Tutoveanu

